lv en en lv en lt en sl lt lv lv en pt lv hbs_lat lv lv lv en lv lv lv lv fr lv fi lv pt lv lv de lv lv lv lv lv lv lv lv lv lv en lv es es en en es tr en en ne en lv en lv lv lv lv lv en lv en ga en lv en eo lv en lv en en en lv en hbs_lat en de pt it hbs_lat fi es lv pt sk lv en pt nl eo sv lv lv lv lv lv lv pl lv hbs_lat lv lv pl lv en eu en en en es es es kn lv lv en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en cs lv lv en cs lv en en it fr lv en en nb lt sl en en lv en en en lv fi lv pt lv lv de en lv lt pt lv en lv lv hbs_lat lv lv en lv lv en lv lv lv en
Viss var atrisināties tikai pateicoties medijiem… - Karakuda | Art 360°
Ka | Kadrs • Frame
Ra | Rakstniecība • Writing
Ku | Kultūra • Culture
Da | Daba • Nature
Viss var atrisināties tikai pateicoties medijiem…
Strādāju zvanu centrā. Zinu kas ir nepamierināti klienti. Sūdzētājs nav priecīgs un saspringst brīdī, ja attiecīgā nodaļa (kurai jāatbild) netiek galā ar sūdzību skaitu un klientiem sniedz pārāk vienkāršu un iestudētu problēmas risināšanas veidu. To pašu, kuru visi pazīst ar nosaukumu „tiec galā pats“. Manuprāt ir nepieciešams katram klientam atrast individuālu pieeju. Diemžēl lielie uzņēmumi to nedara. Tādēļ rodas daudz un dažādu konfliktu un sūdzības danco riņķa deju.
Bieži esmu spiesta noklausīties daudz necenzētas leksikas no patērētājiem par saņemtu nekvalitatīvu vai brāķētu preci. Viņi ir nikni. Pārskaitušies par to, ka saņēmuši no uzņēmuma piedāvājumu atvest atpakaļ bojāto preci uz veikalu. Tikai tad saņems atpakaļ naudu. Manuprāt tas ir absurds. Klients taču tērējis laiku, izdevis savu naudu, bet uzņēmums nenāk viņam pretī. Varētu daudz un dikti aprakstīt šādas situācijas, taču viens ir skaidrs – visi lielie uzņēmumi strādā tikai kvantitātei. Ignorējot kvalitāti.
Nabaga patērētājiem šādās situācijās liek gaidīt ļoti ilgu laiku pirms tiek atrasts kompromiss un palīgā var nākt nevis tas, kurš pārdevis preci, bet – medijs. Lielākais šādu situāciju risinātājs ir „BezTabu“.Tas ir bubulis. Ar to var draudēt kā ar ieroci un tad lietas notiek.
Kā zvanu centra operatore, bieži dzirdu draudus par to, ka niknais klients dosies uz „BezTabu“ meklēt patiesību. Pēc vairākiem veiksmīgi atrisinātiem konfliktiem (starp uzņēmumu un klientu), televīzijas raidījums mūsu sabiedrībai ir pārvērties par burvju nūjiņu. Tikai pavicini ar to – un lietas notiek. Rodas iespaids, ka normālas sarunas ceļā ražotājs ar patērētāju atrisināt neko nevar. To spēj vienīgi medijs. Kāpēc? Tāpēc, ka neviens uzņēmums nevēlas sabojāt savu reputāciju televīzijas skatītāju priekšā. Viss, kas tiek publicēts medijos, atstāj iespaidu uz sabiedrību. Ja konflikts netiks atrisināts pirms ētera, tad var gadīties, ka kritiskā sižeta rezultātā pārdevējs var zaudēt citus klientus. Gan jaunos, gan vecos. Kurš gan vēlētos sasaistīties ar uzņēmumu, kas izrīkojas šādi? Neviens.
No pieredzes varu teikt, ka arī man mediji ir palīdzējuši. Mans tēvs bija ugunsdzēsējs, kas cieta Zolitūdes traģēdijā. Tika izveidots vienots finanšu palīdzības fonds, kuru Zolitūdes traģēdijā cietušo bērni varēja izmantot izglītībai. Piemēram, apgūstot kādu kursu, iegūstot automašīnas vadītāja apliecību, vai apmaksājot universitātes mācības. Pastāvēja iespēja pat iegūt stipendiju universitātē studējošiem jauniešiem. Izvēlējos stipendiju, taču fonds divus gadus pēc kārtas man to nepiešķīra. Katru reizi, kad jautāju kā ir ar stipendijas iegūšanu, saņēmu daudz un dažādu atrunu kādēļ man to nevarot piešķirt. Brīnījos par muļķīgajām atrunām. Vēlāk biedrība, kas palīdz Zolitūdes traģēdijā nonākušajiem, sāka man palīdzēt. Uzzinot, ka fonds nedod man stipendiju, tika noskaidrots, ka šāda ir vispārēja prakse. Neviens neko nesaņem. Neesmu vienīgā, kuras iesniegumi tiek noraidīti. Fonds ir iesaldējis visu naudu un nevienam neko nepiešķir. Biedrība lēma piesaistīt televīziju esošās situācijas analīzei, jo savā starpā (fonds un biedrība) konfliktu atrisināt nebija iespējams. Pēc intervijas ar televīziju, fonds beidzot mainīja nostāju un visiem prasītājiem piešķīra paredzēto summu. Situācija tika atrisināta. Diemžēl kārtējo reizi pierādījās, ka viss var notikt tikai … pateicoties medijiem.
Savādi, ka cilvēki paši nespēj izrunāties, vienoties, atzīt vainu un atrisināt problēmas. Kāpēc tas ir tik grūti?
"Call Center Agent" by Tim Reckmann | a59.de is licensed under CC BY 2.0
Tagged atrisināt problēmas atzīt vainu BezTabu burvju nūjiņa klients mediji sūdzības zvanu centrs
Par cilvēkiem un sintezatoriem
Palīdzēt un dzīvot tik labi, cik mākam
September 13, 2022August 26, 2022 Karakuda
Kādu politiku izvēlēsies Latvija – krievu stila aurošanu tirgus laukumā vai rietumniecisku valsts vadīšanas stilu?
October 4, 2018October 25, 2018 Iveta Buiķe
October 15, 2018October 18, 2018 Sandra Indriksone
Tavs komentārs Cancel reply
This site uses Akismet to reduce spam. Learn how your comment data is processed.
Izklausās banāli, bet labais vienmēr uzvar
September 27, 2022September 19, 2022 Karakuda 0
Via Cultura atsāk darbību ar lekciju par mākslinieciskās izteiksmes līdzekļiem
September 22, 2022September 22, 2022 Gunita Lagzdiņa-Skroderēna 0
The Blue Blue Man
September 22, 2022September 19, 2022 Aleksandra Reisnere 0
Ar savu ētisko stāju kaut drusku stāvēt tām šausmām pretī
September 20, 2022September 19, 2022 Karakuda 0
September 15, 2022August 29, 2022 Linda Anna Silavniece 0
Forumi | Diskusijas (19)
View kara.kuda.10’s profile on Facebook
View @karakuda360’s profile on Twitter
View karakuda360’s profile on Instagram
sajūtas laime Liepājas simfoniskais orķestris RISEBA Latvija audiovizuālā māksla studēt kino mēdiju māksla studēt televīziju Dzeja COVID-19 latviešu valoda video vienota Spānija audiovizuālā mediju māksla Katalonijas neatkarība Mediju kvalitāte Ukrainas karš Ziemeļblāzmas pils PPLA pandēmija reportāža mūzika kur studēt mākslu LSO Barcelona Latvijas neatkarība Liepāja Spānija jūra publicistika mīlestība Diada Barselona daba Katalonija studentu filmas ģimene Karakuda Ģeneralitāte māksla rakstniecība sapņi Ukraina VEF Kultūras pils īsfilmas īsfilma Generalitat de Catalunya Atmoda studenti 1-O Ostankino LTV Katalonijas referendums Catalunya mūzikas video Lielais dzintars RISEBA AVMM Katalonijas vēsture proza Liepājas Universitāte intervija Rīga tiešsaiste
News Portal Pro | Theme: News Portal Pro by Mystery Themes
Da | Daba • Nature
Karakuda | Art 360°
Ka | Kadrs • Frame
Ra | Rakstniecība • Creative Writing
Ku | Kultūra • Culture
Literārā publicistika • Literary journalism